Indbotestamente - Familie & Arv - Opret et indbotestamente
Et indbotestamente bestemmer, hvordan dine forskellige personlige effekter skal fordeles ved din død fx hvem der skal arve dine smykker, din sofa eller dit maleri. Indbotestamente kan kun bruges til "sædvanligt indbo" som betyder fysiske genstande fx møbler, lamper, smykker, hårde hvidevarer mm. Dyre genstande som fx malerier eller ægte tæpper vil ikke være omfattet af "sædvanlig indbo".
Forskellige forhold vedrørende et indbotestamente
Kommer du til at indsætte personlige effekter, som ikke falder ind under betegnelsen “sædvanligt indbo”, så vil dit indbotestamente fortsat være gyldigt men dog ikke for den pågældende ejendel, som falder uden for kategorien “sædvanligt indbo.
Et indbotestamente sørger for, at dine personlige ejendele bliver fordelt mellem dine arvinger i overensstemmelse med dine ønsker. Endvidere formindskes risikoen for konflikter mellem dine arvinger, da et det fjerner usikkerhed om, hvordan de personlige effekter skal fordeles.
Et indbotestamente regulerer kun personlige effekter og bestemmer derfor ikke, hvordan den samlede arv efter dig skal fordeles mellem dine arvinger, at arven skal være særeje eller at visse personer skal have et legat. Du skal oprette et almindeligt testamente for enten enlige, ugifte samlevende eller ægtefæller for at imødekomme disse ønsker.
Det kan både benyttes af enlige, ugifte samlevende og af ægtefæller.
Familie & Arv kan udarbejde et indbotestamente for dig og det vil være gyldigt efter du har dateret og skrevet under (arvelader). Der er i modsætning til et almindeligt testamente ikke noget krav om underskrift foran en notar eller andet fx tinglysning, vitterlighedsvidner, advokatassistance eller lignende.
Pris for indbotestamente: Kr. 499,-